|  |  |
| --- | --- |
| Názov organizácie | Základná škola, Zákopčie č.957 |
| Názov internej smernice | Smernica o používaní mobilných telefónov |
| Poradové číslo smernice | Interná smernica č.4/2021 |
| Vypracovala | Mgr. Gabriela Plačková |
| Dátum | 14.8.2013 |
| Za správnosť zodpovedá vyhotovenia | Mgr. Gabriela Plačková |
| Za dodržiavanie zodpovedá | Mgr. Zdenka Chmulíková |
| Ruší platnosť smernice 3\_ 2013 zo dňa 14.8.2013 |  |
| Platnosť od | 20.4.2021, revízia č.2 k 1.9.2022 |

**Smernica riaditeľky školy**

**O používaní mobilných telefónov**

**2021**

**Čl. 1**

**Úvodné ustanovenia**

1.Účelom smernice je ustanoviť zásady používania mobilných telefónov , tabletov, resp. iných multimediálnych zariadení žiakmi Základnej školy Zákopčie (ďalej ZŠ) a vymedziť opatrenia v prípade jej porušenia.

2.Smernica je záväzná pre všetkých žiakov ZŠ pri používaní mobilov a pre zamestnancov pri kontrole dodržiavania zásad používania mobilných telefónov žiakmi.

# Čl. 2

**Všeobecné ustanovenia**

1. Vyučovaním sa rozumie sled vyučovacích hodín a prestávok podľa rozvrhu hodín v čase od 07:00 hod. do 15:00 hod. + pobyt v školskom klube detí do 16:00 hod.
2. Počas vyučovania žiak nesmie používať mobilný telefón a tablet, či iné multimediálne zariadenie. V žiadnom prípade nesmie vytvárať obrazový a zvukový záznam z vyučovania.
3. Mobilný telefón, tablet resp. iné multimediálne zariadenie musí mať žiak počas vyučovania stále vypnutý, aby nenarúšal priebeh vyučovania.
4. Žiak nesmie používať mobilný telefón a tablet, či iné multimediálne zariadenie ani počas prestávok na nahrávanie, fotografovanie, prezeranie, počúvanie či iné účely bez výslovného súhlasu dozor vykonávajúceho učiteľa, alebo triedneho učiteľa.
5. V prípade, že sa žiak v súrnom prípade potrebuje skontaktovať so svojím zákonným zástupcom, upovedomí o tejto skutočnosti dozor vykonávajúceho pedagogického zamestnanca, alebo vyučujúceho, s ktorým bola predchádzajúca vyučovacia hodina, alebo triedneho učiteľa.
6. Žiak nesmie nikdy zneužiť mobilný telefón a tablet, či iné multimediálne zariadenie na šikanovanie spolužiakov či iných osôb.
7. Žiak môže použiť mobilný telefón a tablet a iné multimediálné zariadenie v odôvodnených prípadoch – najmä počas výchovno- vzdelávacieho procesu so súhlasom daného vyučujúceho, triedneho učiteľa alebo riaditeľa školy.
8. Škola nezodpovedá za mobil a tablet, či iné multimediálne zariadenie, ktoré žiak donesie do školy. Zodpovednosť nesie žiak so svojím zákonným zástupcom, ktorý mu mobil a tablet, či iné multimediálne zariadenie do školy dovolil doniesť.

# Článok 3 Opatrenia

Podľa závažnosti previnenia a porušenia tejto smernice riaditeľ školy, resp. triedny učiteľ môže uložiť niektoré z uvedených opatrení - podľa ustanovení v školskom poriadku platnom pre daný školský rok.

1. Zápis poznámky do žiackej knižky a do klasifikačného záznamu.
2. Napomenutie triednym učiteľom.
3. Pokarhanie triednym učiteľom.
4. Pokarhanie riaditeľom školy.
5. Zníženie známky zo správania.

# Článok 4

# Previneni

1. Ak žiak počas vyučovania použije mobilný telefón a tablet, či iné multimediálne zariadenie, bude mu vyzváňať, alebo zvukovým signálom - notifikáciou alebo inak narúšať priebeh vyučovania, bude mu zariadenie odobraté, uschované na bezpečnom mieste a odovzdané zákonnému zástupcovi. Ak žiak odmietne telefón, resp. zariadenie odovzdať, bude to považované za hrubé porušenie školského poriadku. Ak žiak počas vyučovacích hodín či prestávok použije mobilný telefón a tablet či iné multimediálne zariadenie na výhražné SMS správy, filmovanie, fotenie alebo iné použitie za účelom poníženia ľudskej dôstojnosti, bude to považované za šikanovanie. Žiakovi bude znížená známka zo správania bez postupnosti vymedzenej v školskom poriadku.

# Článok 6

**Záverečné ustanovenia**

1. Triedny učiteľ zodpovedá za oboznámenie žiakov s touto smernicou.
2. Triedny učiteľ zodpovedá za oboznámenie rodičov s touto smernicou.
3. Triedny učiteľ zodpovedá za vyvodzovanie opatrení pri previnení žiakov a vedenie písomnej agendy s tým súvisiacej.
4. Zodpovednosť za stratu alebo poškodenie mobilu a tabletu, či iného multimediálneho zariadenia nesie žiak so svojím zákonným zástupcom, ktorý mu mobil a tablet, či iné multimediálne zariadenie do školy dovolil doniesť.

Revízia smernice nadobúda platnosť od 01.09.2022

Mgr. Gabriela Plačková

riaditeľka

Revízia č. 2 zo dňa 12.7.2022

Prerokované v pedagogickej rade dňa 25.8.2022